Het jy mudita, of moet jy manja vir jou merak?
Donderdag 20 September 2018	Geplaas deur Sophia Kapp
Lees 2054 tye
Kry vandag van VivA-gebruiker Chantél Vervalle 'n interessante navraag: Het ons 'n woord, 'n enkele woord, in Afrikaans wat dieselfde beteken as mudita? Gelukkig stuur sy die definisie saam, want ek het geen idee wat dit beteken nie.
'n Trap vir 'n sprokie
Vrydag 14 September 2018	Geplaas deur Sophia Kapp
Lees 1606 tye
Lees 3180 tye
Wat's in 'n naam?
Vrydag 24 Augustus 2018	Geplaas deur Sophia Kapp
Lees 4668 tye
"What's in a name?" vra die stomme Juliet vir haar Romeo, en hef dan 'n ellelange argument aan oor die redes waarom haar geliefde se naam nie hulle liefde sal beïnvloed nie – hy is dan nou so perfek, al is hy 'n Montague. Goed, sy was jonk en verlief, en aan die einde van die drama weet ons presies wat alles in die naam gesteek het. Meer as wat Juliet gedink het, in elk geval.
Die meeste van ons dink so aan name – as iets wat ons aanwys en in gesinne, families en geslagsregisters kategoriseer. Ons dink nie eintlik aan name as iets wat betekenis inhou nie. En tog kan dit.
Watter soort blink is jou medalje?
Donderdag 16 Augustus 2018	Geplaas deur Sophia Kapp
Lees 3370 tye
Dis weer dáárdie tyd van die jaar: Oorwerkte en oorwroegte skoolpersoneel moet jaarblaaie saamstel en bepaal watter bloedjie welke prys gekry het, want trotse ouers moet darem aan die einde van die jaar die blad kan oopslaan om vir Ouma en Oupa te wys wat hulle nasate alles vermag het. Daarom het ek die afgelope klompie weke meer as een navraag gehad oor die skryfwyse van die medaljes wat sportsterre by die atletiek verower het, en die sertifikate wat die kunstiges by die eisteddfod opgeraap het. Is dit nou 'n "silwermedalje" of 'n "silwer medalje"? En wat maak 'n mens met die kinders wat iets gouds gekry het? Is dit 'n "goudmedalje", 'n "gouemedalje" of 'n "goue medalje"? Woordeboeke se raad is nie eenvormig nie, en die verwarring kring wyd.